Dina Rubina

Dina Iljinitšna Rubina (s. 19. syyskuuta 1953 Taškent) on Israelissa asuva venäjänkielinen kirjailija. Hänen teoksiaan on käännetty yli 30 kielelle ja filmatisoitu kahdeksan kertaa. Rubinan romaani Russkaja kanareika (”Venäläinen kanarialintu”) oli vuoden 2014 myydyin kirja Venäjällä.

Elämänvaiheet 
Dina Rubina syntyi ja kasvoi Uzbekistanin Taškentissa, jonne hänen ukrainanjuutalaiset vanhempansa oli siirretty toisen maailmansodan aikana.

Rubina sai ensimmäisen novellinsa julki Junost-lehdessä vain 16-vuotiaana. Vuonna 1977 Rubina valmistui Taškentin konservatoriosta instrumenttinaan piano. Samana vuonna julkaistu pienoisromaani Kogda že poidjot sneg? (”Koskahan tulee lunta?”) oli ensimmäinen Rubinan teksti, joka filmatisoitiin.

Vuonna 1984 Rubina muutti Moskovaan, josta emigroitui vuonna 1990 Israeliin.

Suomennetut teokset 
 Kaksiosainen sukunimi. Suomentaja Tuukka Sandström. Idiootti 2015.

Lähteet

Aiheesta muualla
 Dina Rubina Idiootti-kustantamon sivuilla
 Kaksiosaisen sukunimen arvio Helsingin Sanomissa  Tomi Huttunen, 21.10.2015.
 Kaksiosaisen sukunimen arvio Turun Sanomissa Tintti Klapuri, 14.12.2015.

Venäläiset kirjailijat
Vuonna 1953 syntyneet
Elävät henkilöt